ספיידרמן בקולנוע

שלושת השחקנים של ספיידרמן בגרסאותיו הקולנועיות, במחווה למם האינטרנטי ״ספיידרמן מצביע״ (Spider-man pointing), בתמונת קידום ל[[בלו-ריי של הסרט ״ספיידרמן: אין דרך הביתה״ (2021), בו הופיעו שלושתם. מימין לשמאל: טובי מגווייר (2002–2007), אנדרו גארפילד (2012–2014) וטום הולנד (2016–היום)]]
ספיידרמן, דמות קומיקס של גיבור על שנוצרה על ידי סטן לי וסטיב דיטקו ושהופיעה בחוברות קומיקס בהוצאת מארוול קומיקס, הופיעה בעשרה סרטי לייב אקשן מאז שהופיעה לראשונה בשנת 1962.

בשנת 1999, הזכויות הקולנועיות על ספיידרמן נרכשו על ידי סרטי סוני לאחר שהיו בקיפאון למשך כמעט 25 שנה, מאז צאתו של סרט לייב אקשן ראשון של ספיידרמן בשנת 1977. סוני רכשה ממטרו גולדווין מאייר את התסריטים הקודמים שפותחו בידי קנון גרופ, סרטי קרולקו וניו קנון. בנוסף, האולפנים שכרו את התסריטאי דייוויד קפ שיעבוד על שכתוב תסריטו של ג'יימס קמרון. הבמאי סם ריימי נבחר על פני הבמאים רולנד אמריך, טים ברטון, כריס קולומבוס ודייוויד פינצ'ר לביים את הסרט בתחילת שנת 2000. בסדרת הסרטים של ריימי – הכוללת את הסרטים "ספיידרמן" (2002), "ספיידרמן 2" (2004) ו"ספיידרמן 3" (2007) – מככבים אנסמבל של שחקנים כדוגמת טובי מגווייר, קירסטן דנסט, ג'יימס פרנקו, רוזמרי האריס, קליף רוברטסון, ג'יי קיי סימונס, וילם דפו, אלפרד מולינה, תומאס היידן צ'רץ, טופר גרייס, ברייס דאלאס הווארד וג'יימס קרומוול.

סם ריימי התכוון להמשיך את סדרת ספיידרמן שלו, אולם בעקבות חילוקי דעות שהתגלעו בינו לבין אולפני הסרטים וכן חוסר שביעות רצונו מהסרט השלישי, הוא עזב את הפרויקט והוחלט לאתחל מחדש את סרטי הסדרה עם במאי ושחקנים חדשים. בשנת 2012 יצא הסרט "ספיידרמן המופלא" – הראשון בסדרת הסרטים השנייה, בבימויו של מארק וב ובכיכובם של אנדרו גארפילד, אמה סטון, סאלי פילד, מרטין שין, דיין דיהן, פליסיטי ג'ונס, כריס קופר, ריס איוואנס, ג'יימי פוקס, פול ג'יאמטי ודניס לירי. בשנת 2014 יצא סרט ההמשך – "ספיידרמן המופלא 2"

זיכיון הסרטים מדורג במקום השישי ברשימת הזיכיונות שוברי הקופות הגדולים בכל הזמנים, לפי Box Office Mojo.

בפברואר 2015, אולפני מארוול הודיעו שספיידרמן ייקח חלק ביקום הקולנועי של מארוול, עם סרט סולו שמתוכנן לשנת 2017. כחודש לאחר מכן אושר שדמותו תופיע ב"קפטן אמריקה: מלחמת אזרחים". בשנת 2017 יצא סרט הקולנוע "ספיידרמן: השיבה הביתה" בבימויו של ג'ון וואטס ובכיכובו של טום הולנד כספיידרמן
ובשנת 2018 יצא הסרט: ספיידרמן: ממד העכביש. בשנת 2019 יצא הסרט ספיידרמן: רחוק מהבית. בשנת 2021 יצא הסרט ספיידרמן: אין דרך הביתה. בשנת 2023 יצא הסרט: "ספיידרמן: ברחבי ממדי העכביש".

==סרטי סם ריימי==
הלוגו לטרילוגיית סרטי ספיידרמן של סם ריימי.

=== ספיידרמן (2002) ===

הסרט הראשון בסדרת ספיידרמן של סם ריימי יצא לאקרנים ב-3 במאי 2002, לאחר שצילומי הסרט נערכו בערים ניו יורק ולוס אנג'לס בין 8 בינואר ל-30 ביוני 2001. עם צאתו, הסרט זכה להצלחה קופתית מרשימה עם סכום הכנסות של כ-821 מיליון דולר לעומת תקציב הפקה של כ-140 מיליון דולר. סרט זה היה הראשון בתקופתו שעבר את רף מאה מיליון הדולרים להכנסות בסוף השבוע הראשון להקרנתו. הוא היה מועמד לפרס אוסקר בקטגוריות האפקטים המיוחדים ועיבוד הסאונד, לפרס הוגו על העיבוד הדרמטי הטוב ביותר וכן לפרס באפט"א על האפקטים המיוחדים.

הסרט מביא את מעלליו של פיטר פארקר (מגולם על ידי טובי מגווייר), תלמיד תיכון יתום מאב ומאם, אשר מנסה להשיג את תשומת לבה של שכנתו מרי ג'יין ווטסון (מגולמת על ידי קירסטן דנסט). בזמן טיול כיתת המדעים, פיטר ננשך בידי עכביש-על מהונדס גנטית. כתוצאה מכך, פיטר מפתח כוחות על-אנושיים, ביניהם כוח ומהירות מוגברים וכן היכולת לטפס על קירות ולייצר קורי עכביש. אחרי שדודו האהוב בן (מגולם על ידי קליף רוברטסון) נרצח – רצח שאותו פיטר יכול היה למנוע בקלות – הנער מבין שעליו להשתמש בכוחותיו החדשים כדי להגן על העיר ניו יורק. בינתיים, התעשיין האמיד נורמן אוסבורן (מגולם על ידי וילם דפו) ואביו של חברו הטוב של פיטר הארי אוסבורן (מגולם על ידי ג'יימס פרנקו) מזריק לעצמו נסיוב נסיוני לשיפור יכולות אשר גורם להתפתחותה של אישיות פסיכוטית ורצחנית. הוא עוטה על עצמו חליפת קרב צבאית והופך לגובלין הירוק השדוני, שמטיל את חתתו על העיר. פיטר כספיידרמן צריך ללחום בגובלין הירוק ולנסות להביע את רגשותיו האמיתיים כלפי מרי ג'יין.

=== ספיידרמן 2 (2004) ===

סרט ההמשך יצא לאקרנים ב-30 ביוני 2004, לאחר שצילומי הסרט נערכו בערים שיקגו ולוס אנג'לס בין אפריל לדצמבר 2003. הסרט זכה לביקורות משבחות, ונחשב לסרט הקומיקס הטוב ביותר עם הכנסות של למעלה מ-800 מיליון דולר. הוא זכה בפרס אוסקר בקטגוריית האפקטים המיוחדים וחמישה פרסי סאטורן בקטגוריות סרט הפנטזיה הטוב ביותר, הבמאי, השחקן הראשי, הכתיבה והאפקטים המיוחדים.

שנתיים לאחר מאורעות הסרט הראשון, פיטר פארקר נאבק לשמור על איזון בין חייו כגיבור-על לבין חייו הפרטיים. מרי ג'יין כעת מאורסת לבנו של ג'יימסון, וחברו הטוב הארי אוסבורן נשבע לנקום בספיידרמן על מות אביו. כל אותם מתחים שבחייו הכפולים של פיטר גורמים לכוחותיו להיחלש, והוא חוזה בעלייתו של איום חדש בדמותו של דוקטור אוקטופוס – מדען מטורף בשם אוטו אוקטביוס (מגולם על ידי אלפרד מולינה) בעל ארבע זרועות מכניות המחוברות לעמוד השדרה שלו. אוקטביוס מחפש לשחזר ניסוי מדעי מסוכן של היתוך גרעיני שיכול להשמיד את ניו יורק, ויוצא למסע הרס ברחבי העיר. פיטר חייב להגיע להחלטה בין חיים רגילים להם הוא משתוקק לבין האחריות המוטלת עליו להגן על ניו יורק כספיידרמן.

=== ספיידרמן 3 (2007) ===

הסרט יצא לאקרנים ב-16 באפריל 2007, לאחר שצילומי הסרט נערכו בערים לוס אנג'לס, קליבלנד וניו יורק בין ינואר ליולי 2006. בניגוד לשני קודמיו, הסרט קיבל ביקורת מעורבות בשל התמקדות בדמויות רבות מהקומיקס יותר מאשר בעלילה. אולם, הוא זכה להכנסות גבוהות בקופות עם סכום של כ-890 מיליון דולר, וכן היה לסרט היקר ביותר בכל הזמנים – שיא שנשבר מאוחר יותר בידי שודדי הקאריביים: סוף העולם.

מספר חודשים לאחר סוף הסרט השני בסדרה, פיטר פארקר נהנה מאור הזרקורים כספיידרמן, ומוצא איזון בין חייו כגיבור-על לבין חייו עם אהובתו מרי ג'יין ווטסון. הארי אוסבורן מחליט לבצע את נקמתו והופך לגובלין החדש כמו אביו, הגובלין הירוק. אדי ברוק (מגולם על ידי טופר גרייס), צלם עיתונות נוסף בעיתון "הדיילי ביוגל", מתחרה בפארקר ויוצא להכפיש את שמו של ספיידרמן. בינתיים, פלינט מארקו (מגולם על ידי תומאס היידן צ'רץ) הוא אסיר נמלט שנופל לתוך מאיץ חלקיקים והופך למפלצת חול משנה צורה הידועה בשם סאנדמן. הוא יוצא למסע שודים כדי לגייס כסף למען בתו החולה. פארקר מגלה שמארקו הוא האיש שאחראי למותו של הדוד בן, מה שגורם לצידו האפל להתגבר עליו. יצר הנקמה משתלט עליו סופית כאשר מופיע חומר סימביוטי חייזרי שמתאחד עמו ומביא ליצירתה של חליפת ספיידרמן חדשה ושחורה. כאשר פיטר מצליח לשחרר את עצמו מעול הסימביוט, זה האחרון מוצא לעצמו מארח חדש – אדי ברוק, שהופך ליצור ונום.

== סרטי מארק וב ==
הלוגו לסדרת סרטי ספיידרמן המופלא של מארק וב.

=== ספיידרמן המופלא (2012) ===

הסרט החדש יצא לאקרנים ב-30 ביוני 2012, לאחר שצילומי הסרט נערכו בלוס אנג'לס וניו יורק בין דצמבר 2010 לאפריל 2011. עם תסריט מחוספס ועכשווי שהושווה ל"באטמן מתחיל" של כריסטופר נולאן, הסרט הפך לשובר קופות וקיבל ביקורות חיוביות ולהכנסות של 950 מיליון דולר.

הסרט מציג מחדש את סיפור מקורו של פיטר פארקר (מגולם על ידי אנדרו גארפילד), תלמיד תיכון וחבר ללימודים של גוון סטייסי (מגולמת על ידי אמה סטון), שננשך בידי עכביש מהונדס גנטית והחל לפתח את כוחותיו. פארקר – שהתייתם בגיל צעיר וכעת גר עם דודו ודודתו – מנסה לגלות על מה אביו עבד, והדבר מוביל אותו לשותפות עם קורטיס קונורס (מגולם על ידי ריס איוואנס), מדען קטוע יד שאובססיבי לפתח נסיוב שמגדל מחדש איברים קטועים. כאשר קונורס מפוטר מעבודתו הוא מחליט להזריק את הנסיוב לעצמו אך סובל מתופעות לוואי שהופכות אותו לנבל-על בשם הלטאה.

=== ספיידרמן המופלא 2 (2014) ===

סרט ההמשך לסדרת הסרטים של מארק וב יצא לאקרנים ב-16 באפריל 2014, לאחר שצילומי הסרט נערכו בניו יורק בין פברואר ליוני 2013. ביקורות הסרט משבחות את הסרט על הפן הבידורי שבו והכימיה בין שני השחקנים הראשיים (אנדרו גארפילד ואמה סטון), על אף הצפיפות הרבה עקב דמויות הקומיקס הרבות שבסרט.
לאחר מאורעות הסרט הקודם, פיטר אוהב להיות הגיבור האהוב ספיידרמן ונהנה מזמן איכות עם חברתו גוון. אבל הוא מגלה כי עליו להתמודד מול אויב חדש ורב עוצמה הקורא לעצמו אלקטרו (מגולם בידי ג'יימי פוקס). סרט זה נהיה לשובר קופות בדומה לקודמו זהו הסרט האחרון בסדרת סרטי ספיידרמן המופלא.

=== ששת המרושעים ===
אולפני סוני תכננו להפיק סרט המאחד כמה נבלי על מחוברות הקומיקס של ספיידרמן בבימויו של דרו גודארד, אך טרם נודע מעמד הפרויקט והסרט. תאריך יציאתו של הסרט תוכנן ל-11 בנובמבר 2016 והיה צפוי להתמקד בקבוצה ששת המרושעים אשר יתאחדו נגד ספיידרמן ומבין יריביו נמנים דוקטור אוקטופוס, הנשר, ריינו (שמגולם על ידי פול ג'יאמטי), מיסטריו וקרייבן הצייד שמנהיגם הוא הארי אוסבורן (שמגולם על ידי דיין דיהן) שנוטל את זהות הגובלין הירוק. תוכנן כי בסרט תהיה רמיזה לסרט הספין-אוף הבא על ונום 2017 כאשר ספיידרמן ילבש את החליפה השחורה.

בפברואר 2015 הכריזו מארוול וסוני כי ספיידרמן יהיה חלק מהיקום הקולנועי של מארוול. עקב כך סרט זה בוטל, אך נשאר בפיתוח.

== היקום הקולנועי של מארוול ==

ב-5 בפברואר 2015, סרטי סוני ואולפני מארוול שחררו הצהרה משותפת לפיה ספיידרמן יופיע ביקום הקולנועי של מארוול, כאשר הדמות תופיע בסרט נוסף של היקום הקולנועי וכן בסרט משלה, וזהו אתחול מחודש לכל סרטי דמות שהיו, בכך נדחו על הסף תוכניות להפיק סרט המשך לספיידרמן המופלא 2.

=== קפטן אמריקה: מלחמת האזרחים ===

בשנת 2016 יצא הסרט "קפטן אמריקה 3", או בשמו האחר: "הנוקמים 2.5". הסרט מבוסס על הקומיקס "מלחמת האזרחים" של מארוול קומיקס, ובגלל שהכריזו שבסרט זה הדמות של ספיידרמן של טום הולנד יופיע, כך יהיה והיה. הדמות והשחקן הופיעו למשך קצת יותר מרבע שעה באמצעו של הסרט, והביאו אות סיפורו כהשפעה מרכזית לסרט הסולו של הדמות ביקום הקולנועי של מארוול, שיצא שנה אחר הסרט הזה, בשנת 2017.

===ספיידרמן: השיבה הביתה (2017)===

לפי הסכם שנחתם בין איימי פסקל מאולפני סוני לבין נשיא אולפני מארוול קווין פייגי, דמותו של ספיידרמן תופיע קודם באחד מסרטי היקום הקולנועי של מארוול לפני שתזכה לסרט משלה, שייצא לאקרנים ביולי 2017. לדבריו של פייגי, סרט הסולו של ספיידרמן לא יבסס את סיפור מקורו של ספיידרמן, כפי שנעשה בסרטים הקודמים.

ב-23 ביוני 2015 הוכרז רשמית שהשחקן הבריטי הצעיר טום הולנד יגלם את ספיידרמן בסרט משלו בבימויו של ג'ון וואטס, וכי הוא יופיע לראשונה בסרט "קפטן אמריקה: מלחמת אזרחים". ג'ון פרנסיס דיילי וג'ונתן מ. גולדשטיין נשכרו כתסריטאים לסרט הצפוי. בסרט ספיידרמן הצפוי לוהקו טום הולנד כספיידרמן, זנדאיה לוהקה לתפקיד נשי ראשי ומריסה טומיי לוהקה לגלם את הדודה מי.

באפריל 2016 נודע שהסרט ייקרא "Spiderman: Homecoming". ביוני 2016 התחילו צילומי הסרט באטלנטה. ב-5 ביולי 2017 יצא הסרט לאקרנים בישראל.

=== הנוקמים: מלחמת האינסוף ===
סרט זה, "הנוקמים 3", הוא הסרט בין המצליחים ביותר ביקום הקולנועי של מארוול. הסרט יצא בשנת 2018, וספיידרמן של טום הולנד שיחק בו תפקיד ראשי-משני. השתתף לא הרבה בסרט, אך הפך לצוותו של הנוקמים והשתתף בקרב הראשון נגד תאנוס.

=== הנוקמים: סוף המשחק ===
"הנוקמים: סוף המשחק" הוא הסרט ה-22 ביקום הקולנועי של מארוול, ומלווה כסרט בין המצליחים בהיסטוריה. הסרט יצא ב-24 באפריל 2019, ועד היום הצלחה גדולה מאוד בקופות.

ספיידרמן של טום הולנד ביקום הקולנועי של מארוול היה דקות ספורות בסרט, יותר גדול מהופעתו ב"קפטן אמריקה: מלחמת האזרחים", אך יותר קטן מהופעתו ב"הנוקמים: מלחמת האינסוף", הסרט הקודם ל"סוף המשחק". למרות זאת, לאחר סוף גורלו בסרט הקודם, "מלחמת האינסוף", הספיידרמן של היקום הקולנועי של טום הולנד הגיע בסוף הסרט לצד כל האחרים שמתו בסרט הקודם על ידי ת'אנוס, בקרב הסופי של הסרט.

בסוף הסרט כל הדמויות החשובות היו בהלווייתו של טוני, ובכך גם פיטר (ספיידרמן, טום) וכך הסתיים הסרט המצליח.

=== ספיידרמן: רחוק מהבית (2019) ===
סרט זה הוא הסרט ה-23 ביקום הקולנועי של מארוול, יצא באותה שנה סרט אחרי "סוף המשחק", ב-4 ביולי 2019. פיטר פארקר הדמות הראשית, הידוע בתור ספיידרמן המגולם על ידי טום הולנד, שגם שיחק את ספיידרמן ביקום הקולנועי של מארוול בסרטים: "קפטן אמריקה: מלחמת האזרחים", ספיידרמן: השיבה הביתה", "הנוקמים: מלחמת האינסוף", "הנוקמים: סוף המשחק", ובסרט זה.

בסרט זה פיטר, עם חברו הטוב נאד (המגולם על ידי ג'ייקוב בטלון) ועם M.G ווטסון (המגולמת על ידי זנדאיה) מנסים להתמודד עם נסיעתם של כל כיתתם בעקבות מדעית, ללונדון. אך ניק פיורי (המגולם על ידי סמואל ל. ג'קסון) מודיע לפיטר כי נבל-על חדש מגיע ללונדון וינסה להשמידו. מכיוון שניק לא אמר את שם הנבל, פיטר לא ידע מתי הנבל יבוא. מיסטריו (המגולם על ידי ג'ק ג'ילנהול) מגיע ומתחבר אל פיטר, וכך: עם אהבתו לזנדאיה ועם נאד שלא מבין מה קורה לו, פיטר מנסה להתמודד עם הכל, בעוד מותו של טוני סטארק מלווה את עצביו כל הדרך.

=== ספיידרמן: אין דרך הביתה (2021) ===

הסרט השלישי בסדרה עלה לאקרנים ב-16 בדצמבר 2021 בהפקה משותפת של סרטי סוני ואולפני מארוול. בפברואר 2021, נחשף שהשם של הסרט הוא "ספיידרמן: אין דרך הביתה" ("Spider-Man: No Way Home").

בסרט זה הופיעו שלושת שחקני ספיידרמן מהסרטים השונים – טובי מגווייר, אנדרו גאריפלד וטום הולנד, וכן דמויות נוספות מסרטים אלו כמו הגובלין הירוק בגילומו של וילם דפו ואלקטרו בגילומו של ג'יימי פוקס. כמו כן, בסצנת אמצע הכתוביות הופיעה דמותו של ונום בגילום טום הארדי מיקום מארוול של סוני.

== יקום ספיידרמן של סוני ==

לפני ההסכם בין מארוול לסוני, סוני פיתחה מספר סרטי ספין-אוף שמבוססים על דמויות מהיקום של ספיידרמן. בעקבות העסקה, פיתוח הסרטים נגנז, כדי להתמקד בעסקה עם מארוול. במרץ 2016, סוני הודיעה על המשך פיתוח הסרט המבוסס על דמותו של ונום, כאשר הסרט יתקיים ביקום משלו, הנפרד מהיקום הקולנועי של מארוול. במאי 2017 סוני הודיעה כי ונום יהווה כסרט הראשון ב"יקום ספיידרמן של סוני". במהלך החודש המפיק קווין פייגי ציין כי אין למארוול תוכניות לערב את ונום ביקום הקולנועי, מאחר שהסרט הוא פרויקט בלעדי של סוני, אך איימי פסקל הודיעה כי סוני מעוניינת שהסרטים החדשים שלהם יתרחשו ב"אותו עולם" של "ספיידרמן: השיבה הביתה", כשהיא מתארת אותם כ"תוספת" לעולם הזה.

ביוני 2017 קיבל "יקום ספיידרמן של סוני" תפנית מפתיעה כאשר איימי פסקול הודיעה כי הסרט ונום והסרט סילבר ובלאק יהיה חלק מהיקום של ספיידרמן: "השיבה הביתה", היקום הקולנועי של מארוול, עקב כך נוצר המצב כי אין כמעט מידע על יקום מארוול של סוני.

=== ונום (2018) ===

סוני המשיכה את הפיתוח הארוך של הסרט ממרץ 2016. שנה לאחר מכן, סקוט רוזנברג וג'ף פינקר נשכרו כתסריטאים לסרט. במאי 2017, סוני הודיעה כי טום הארדי יגלם את אדי ברוק/ונום ורובן פליישר יביים את הסרט. הסרט יצא ב-5 באוקטובר 2018.

=== ונום 2 (2021) ===

=== מורביוס ===

=== סילבר ובלאק ===
סוני ניסתה מספר פעמים להפיק סרטי ספין-אוף על דמויות נשיות מעולמו של ספיידרמן בקומיקס. במרץ 2017 פורסם שכריס יוסט נבחר לשמש כתסריטאי לסרט, בו יככבו דמויותיהן של החתולה השחורה וסילבר סייבל. במאי 2017, סוני הודיעה שהסרט ייקרא "סילבר ובלאק" ושג'ינה פרינס-בית'ווד נשכרה למלאכת הבימוי.

=== פרויקטים פוטנציאלים נוספים ===
* ביוני 2017 דווח כי אולפני סוני מעוניינים בהפקת סרטים המבוססים על דמויותיהם של קרייבן הצייד ומיסטריו.

== סרטי האנימציה ==

===ספיידרמן: ממד העכביש===

באפריל 2015, הכריזה סוני שפיל לורד וכריסטופר מילר יכתבו ויפיקו סרט אנימציה קומי על ספיידרמן שיופץ על ידי אולפני ההנפשה של סוני. במקור, הסרט אמור לצאת לאקרנים ב-21 בדצמבר 2018, אולם סוני הכריזה ב-26 באפריל 2017 שההקרנה תצא שבוע לפני ב-13 בדצמבר 2018. ב-20 ביוני 2016 הוליווד ריפורטר אמר כי בוב פארסיצאטי יביים את הסרט. סוני הכריזה שמיילס מוראלס יהיה הספיידרמן בסרט ופיטר רמזי יהיה במאי המשנה.

=== ספיידרמן: ברחבי ממדי העכביש, וספיידרמן: מעבר לממדי העכביש ===

ב-1 בנובמבר 2019 נחשף שסרט ההמשך צפוי לצאת לאקרנים ב-8 באפריל 2022. כמו כן, נודע כי פיל לורד וכריסטופר מילר יחזרו להפיק את הסרט ובנוסף סרט ההמשך יציג גם את ספיידרמן היפני מ-1978 בדיבובו של טאקויה יאמאשירו. ב-24 באפריל 2020, נודע כי הסרט נדחה ל-7 באוקטובר 2022.<ref name="ITSV2"></ref>

בדצמבר 2021 נחשף שמו החדש של הסרט "ספיידרמן: ברחבי ממדי העכביש" והוא יפוצל לשני חלקים: החלק הראשון יוקרן בדצמבר 2022 והחלק השני צפוי לצאת לאקרנים ב-2023.<ref name="TitleDec2021"></ref>

הודיעו לאחר-כך כי בחלק ראשון יופיעו יותר מ-240 ספיידרמנים, ועלילת הסרט תעסוק בדילמה שמוטלת על כתפיו של מיילס בשאלה את מי להציל: את אביו, או את כל הספיידרמנים ברחבי המולטיוורס.

באוקטובר 2022 נחשף כי החלק הראשון יצא ב-1 ביוני 2023 והחלק השני יצא ב-29 במרץ 2024. זה קרה, אך תקוות החלק השני נמחקה מהתמונה.

בדצמבר 2023 הכריזו כי בעקבות שביתת המדבבים והתסריטאים של אמריקה הסרט השני ידחה להרבה יותר ממרץ 2024 וכנראה גם לתחילת 2025.

==הכנסות הסרטים==
{| class="wikitable" Class="wikitable"
|-
| rowspan="2" align="center" | סרט
| rowspan="2" align="center" |תאריך יציאה
| rowspan="2" |תקציב בדולר אמריקאי
| colspan="3" align="center" | סכום הכנסות בדולר אמריקאי
|-
| align="center" | ארצות הברית
| align="center" | מחוץ לארצות הברית
| align="center" | כלל עולמי
|-
| ספיידרמן
| 3 במאי 2002
| 139,000,000
| 403,706,375
| 418,002,176
| 821,708,551
|-
| ספיידרמן 2
| 30 ביוני 2004
| 200,000,000
| 373,585,825
| 410,180,516
| 783,766,341
|-
| ספיידרמן 3
| 4 במאי 2007
| 258,000,000
| 336,530,303
| 554,341,323
| 890,871,626
|-
| ספיידרמן המופלא
| 3 ביולי 2012
| 230,000,000
| 262,030,663
| 495,900,000
| 757,930,663
|-
| ספיידרמן המופלא 2
| 2 במאי 2014
| 250,000,000
| 202,853,933
| 506,128,390
| 708,982,323
|-
| ספיידרמן: השיבה הביתה
| 7 ביולי 2017
| 175,000,000
| 334,201,140
| 545,965,784
| 880,166,924
|-
|ספיידרמן: רחוק מהבית
| 2 ביולי 2019
| 160,000,000
| 386,747,562
| 738,231,077
| 1,124,978,639
|-
|ספיידרמן: אין דרך הביתה
|17 בדצמבר 2021
|200,000,000
|804,793,477
|1,101,900,000
|1,906,693,477
|-
| סכום כולל
|
|1,612,000,000
| 2,299,655,801
| 4,770,649,266
| 7,875,098,544
|-
| ממוצע לסרט
|
| 201,500,000
|
|
| 984,387,318
|}

== דמויות ושחקנים ==
בסדרת סרטי ספיידרמן מככבים אנסמבל של שחקנים, כולל מספר הופעות אורח של דמויות מחוברות הקומיקס.

{| class="wikitable mw-collapsible " style="width:100%; text-align:center;"
|-
! rowspan="2" | דמות
! colspan="3" align="center" | סרטי סם ריימי
! colspan="2" align="center" | סרטי מארק וב
! colspan="4" align="center" | היקום הקולנועי של מארוול
|-
! align="center" | ספיידרמן
! align="center" | ספיידרמן 2
! align="center" | ספיידרמן 3
! align="center" | ספיידרמן המופלא
! align="center" | ספיידרמן המופלא 2
! align="center" | קפטן אמריקה:{{ש}}מלחמת האזרחים
! align="center" | ספיידרמן:{{ש}}השיבה הביתה
! align="center" | ספיידרמן:{{ש}}רחוק מהבית
! align="center" | ספיידרמן:{{ש}}אין דרך הביתה
|-
! rowspan="3"| פיטר פארקר{{ש}}<small>ספיידרמן</small>
| rowspan="3" colspan="3" align="center" | טובי מגווייר
| rowspan="3" colspan="2" align="center" | אנדרו גארפילד
| rowspan="3" colspan="3" align="center" | טום הולנד
| colspan="1" align="center" | טום הולנד
|-
| colspan="1" align="center" | טובי מגווייר
|-
| colspan="1" align="center" | אנדרו גארפילד
|-
! מיי פארקר
| colspan="3" align="center" | רוזמרי האריס
| colspan="2" align="center" | סאלי פילד
| colspan="4" align="center" | מריסה טומיי
|-
! בן פארקר
| colspan="3" align="center" | קליף רוברטסון
| colspan="1" align="center" | מרטין שין
| colspan="5" align="center" style="background-color:#D3D3D3;" |
|-
! הארי אוסבורן
| colspan="3" align="center" | ג'יימס פרנקו
| colspan="1" align="center" style="background-color:#D3D3D3;" |
| colspan="1" align="center" | דיין דיהן
| colspan="4" align="center" style="background-color:#D3D3D3;" |
|-
! מרי ג'יין ווטסון
| colspan="3" align="center" | קירסטן דנסט
| colspan="6" align="center" style="background-color:#D3D3D3;" |
|-
! גוון סטייסי
| colspan="2" align="center" style="background-color:#D3D3D3;" |
| colspan="1" align="center" | ברייס דאלאס הווארד
| colspan="2" align="center" | אמה סטון
| colspan="4" align="center" style="background-color:#D3D3D3;" |
|-
! פלאש תומפסון
| colspan="1" align="center" | ג'ו מנגנלו
| colspan="1" style="background-color:#D3D3D3;" |
| colspan="1" align="center" | ג'ו מנגנלו
| colspan="1" align="center" | כריס זילקה
| colspan="2" style="background-color:#D3D3D3;" |
| colspan="3" align="center" | טוני רוולורי
|-
! ג'יי ג'ונה ג'יימסון
| colspan="3" align="center" | ג'יי קיי סימונס
| colspan="4" style="background-color:#D3D3D3;" |
| colspan="2" align="center" | ג'יי קיי סימונס
|-
! בטי ברנט
| colspan="3" align="center" | אליזבת' בנקס
| colspan="6" align="center" style="background-color:#D3D3D3;" |
|-
! רובי רוברטסון
| colspan="3" align="center" | ביל נאן
| colspan="6" align="center" style="background-color:#D3D3D3;" |
|-
! ג'ון ג'יימסון
| colspan="1" align="center" style="background-color:#D3D3D3;" |
| colspan="1" align="center" | דניאל גיליס
| colspan="7" align="center" style="background-color:#D3D3D3;" |
|-
! קפטן ג'ורג' סטייסי
| colspan="2" align="center" style="background-color:#D3D3D3;" |
| colspan="1" align="center" | ג'יימס קרומוול
| colspan="2" align="center" | דניס לירי
| colspan="4" align="center" style="background-color:#D3D3D3;" |
|-
! פלישה הארדי
| colspan="4" align="center" style="background-color:#D3D3D3;" |
| colspan="1" align="center" | פליסיטי ג'ונס
| colspan="4" align="center" style="background-color:#D3D3D3;" |
|-
! ריצ'רד ומרי פארקר
| colspan="3" align="center" style="background-color:#D3D3D3;" |
| colspan="2" align="center" | קמפבל סקוטאמבת' דייוויץ
| colspan="4" align="center" style="background-color:#D3D3D3;" |
|-
! אליסטייר סמיית'
| colspan="4" align="center" style="background-color:#D3D3D3;" |
| colspan="1" align="center" | בי ג'יי נובאק
| colspan="4" align="center" style="background-color:#D3D3D3;" |
|-
! מישל "MJ" ג'ונס
| colspan="6" align="center" style="background-color:#D3D3D3;" |
| colspan="3" align="center" | זנדאיה
|-
! נד לידס
| colspan="6" align="center" style="background-color:#D3D3D3;" |
| colspan="3" align="center" | ג'ייקוב בטלון
|-
! נורמן אוסבורן{{ש}}<small>הגובלין הירוק</small>
| colspan="3" align="center" | וילם דפו
| colspan="1" align="center" style="background-color:#D3D3D3;" |
| colspan="1" align="center" | כריס קופר
| colspan="3" align="center" style="background-color:#D3D3D3;" |
| align="center" | וילם דפו
|-
! ד"ר אוטו אוקטביוס{{ש}}<small>דוקטור אוקטופוס</small>
| colspan="1" align="center" style="background-color:#D3D3D3;" |
| colspan="1" align="center" | אלפרד מולינה
| colspan="6" align="center" style="background-color:#D3D3D3;" |
| colspan="1" align="center" | אלפרד מולינה
|-
! ד"ר קורט קונורס{{ש}}<small>הלטאה</small>
| colspan="3" align="center" | דילן בייקר (כד"ר קונורס בלבד)
| colspan="1" align="center" | ריס איוואנס
| colspan="4" align="center" style="background-color:#D3D3D3;" |
| colspan="1" align="center" | ריס איוואנס
|-
! אדי ברוק{{ש}}<small>ונום</small>
| colspan="2" align="center" style="background-color:#D3D3D3;" |
| colspan="1" align="center" | טופר גרייס
| colspan="5" align="center" style="background-color:#D3D3D3;" |
|טום הארדי
|-
! פלינט מארקו{{ש}}<small>סאנדמן</small>
| colspan="2" align="center" style="background-color:#D3D3D3;" |
| colspan="1" align="center" | תומאס היידן צ'רץ
| colspan="5" align="center" style="background-color:#D3D3D3;" |
| colspan="1" align="center" | תומאס היידן צ'רץ
|-
! מקס דילון{{ש}}<small>אלקטרו</small>
| colspan="4" align="center" style="background-color:#D3D3D3;" |
| colspan="1" align="center" | ג'יימי פוקס
| colspan="3" align="center" style="background-color:#D3D3D3;" |
| colspan="1" align="center" | ג'יימי פוקס
|-
! אלכסיי סיטסביץ'{{ש}}<small>ריינו</small>
| colspan="4" align="center" style="background-color:#D3D3D3;" |
| colspan="1" align="center" | פול ג'יאמטי
| colspan="4" align="center" style="background-color:#D3D3D3;" |
|}

== סרטים שאינם בפיתוח ==
===ספיידרמן המופלא 3===
ביוני 2013 הכריזה סוני כי בכוונתה להוציא את סרט ההמשך ל"ספיידרמן המופלא 2" ביוני 2016. בדצמבר 2013 אישר אנדרו גארפילד כי הוא חתם על חוזה לגילום דמותו של גיבור העל בסרט השלישי בסדרה ובפברואר 2014 אישרה סוני כי מארק וב נשכר לביים גם את הסרט השלישי. בקיץ 2014 טען מארק וב כי התסריט יתמקד בניסיונות השיקום של פיטר פארקר, לאחר מותה של גוון סטייסי וביולי 2014 הצהירה סוני כי צאת הסרט נדחה לשנת 2018. מארק וב טען כי נורמן אוסבורן יופיע גם בסרט השלישי בסדרה, אלא שבדצמבר 2014 (עקב מתקפת ההאקרים על סרטי סוני) נטען כי אנדרו גארפילד שגילם את ספיידרמן פוטר על ידי סוני ושוחרר מהחוזה שחתם לגילום הדמות בסרט המשך אפשרי. הטענה התבררה כשקרית כאשר בינואר 2015 פורסמה הודעה מטעם חברת הליהוק ביל בקמן, לפיה צילומי הסרט צפויים להתחיל בניו יורק בהמשך שנת 2015 ובסרט ההמשך "ספיידרמן המופלא 3" צפויים היו לככב אנדרו גארפילד כפיטר פארקר ודיין דיהן כהארי אוסבורן/ הגובלין הירוק מנהיג קבוצת ששת המרושעים אשר ילחמו נגד ספיידרמן.
===ספיידרמן 4===
הסרט הרביעי בסדרה של טובי מגוויר היה אמור לצאת בשנת 2009. בסוף 2007 שוחררו כמה אנימציות קצרות שבו ספיידרמן נלחם מול הנשר ומיסטיריו. בשנת 2008 סם ריימי הוציא עמוד אחד מהתסריט של הסרט לקהל הרחב. בסרט היו אמורים להציג שלושה נבלים שונים מההשראה של ששת המרושעים. התכנון של ריימי היה אמור להיות שבסרט הזה יהיו שלושה נבלים ובסרט הבא, "ספיידרמן 5", יהיה עוד שלושה נבלים ובסרט הבא, "ספיידרמן 6", יהיה קרב בין השבעה. בשנת 2009 אמרו שהסרט נדחה לסוף השנה, והוא יצא בנובמבר. בשנת 2010, אמרו כי בעקבות אכזבתו של הסרט הקודם, ("ספיידרמן 3") הסרט נדחה סופית ולא ישוחרר. בשנת 2011 הכריזו כי יצא טרילוגיה חדשה של ספיידי, בבימוי מארק וב ובכיכוב אנדרו גארפילד. ב-11 במרץ 2024 סם ריימי טען שדיבר עם סרטי קולומביה והם מתכננים להמשיך את הפקת הסרט והוא כנראה יצא עם טובי מגווייר.

==רשימת הסרטים==

==ספיידרמן: שנה ראשונה==
בשנת 2022 נחשף כי אולפני מארוול מתכננים לעשות סדרת אנימציה של ספיידרמן, שתעקוב אחר שנתיו המוקדמות של ספיידרמן של טום הולנד, איך הוא ננשך מהעכביש, ואיך הפך לספיידרמן. בסדרה יהיו נבלים מכל הסרטים ועלילה חדשה.

הסדרה מתוכננת לעלות בשנת 2024 לשירות הסטרימינג: דיסני+ ולהיות חלק מהיקום הקולנועי של מארוול.

בשנת 2023 הכריזו כי יצא או סדרה או עונת המשך שקוראים לה: "ספיידרמן: שנה שנייה".
==יציאה מחדש לאקרנים==
במרץ 2024 הכריזו סרטי קולומביה כי לכבוד 100 שנותיהם שהם חוגגים באפריל אותה השנה הם יוציאו את כל הסרטים של ספיידרמן מחדש לאקרנים. לא ידוע אם דבר זה יקרה בישראל, אך למרות זאת רבות אנשים אמרו כי הם רוצים שזה יקרה. תאריכי הסרטים מחדש הופצו לאינטרנט ב-11 במרץ 2024:
{| class="wikitable
|-
!שם הסרט
!כוכב ספיידרמן
!תאריך היציאה
|-
|ספיידרמן
|טובי מגוויר
|15 באפריל 2024
|-
|ספיידרמן 2
|טובי מגווייר
|22 באפריל 2024
|-
|ספיידרמן 3
|טובי מגווייר
|29 באפריל 2024
|-
|ספיידרמן המופלא
|אנדרו גארפילד
|6 במאי 2024
|-
|ספיידרמן המופלא 2
|אנדרו גארפילד
|13 במאי 2024
|-
|ספיידרמן: השיבה הביתה
|טום הולנד
|20 במאי 2024
|-
|ספיידרמן: רחוק מהבית
|טום הולנד
|27 במאי 2024
|-
|ספיידרמן: אין דרך הביתה
|טום הולנד
|3 ביוני 2024
|}
בישראל הסרטים לא יצאו מחדש בסופו של דבר.

== הנוקמים ==
בשנת 2016 יצא הסרט "קפטן אמריקה: מלחמת האזרחים", בו טוני סטארק מגיע אל ביתו של פיטר פארקר (בכיכוב טום הולנד) ומבקש ממנו להיות בקבוצה שלו בריב שלו ושל סטיב רוג'רס. הדמות הייתה אורחת בסרט, ואף שנה אחרי יצא הסרט "ספיידרמן: השיבה הביתה", סרט שלם בכיכובו, שם הוא מנסה להצטרף לקבוצת "האוונג'רס", אך לא מצליח להרשים את טוני סטארק מספיק כדי להצטרף לקבוצה, אך שנה אחרי יצא הסרט השלישי של "הנוקמים", "הנוקמים: מלחמת האינסוף", בו פיטר הצליח לבוא לקבוצה, ומשם הוא היה ראשי בקבוצת הנוקמים, אך לאחר אירועי "סוף המשחק" לא בטוח שיהיה בקבוצת "הנוקמים הצעירים" שיהיו ראשיים בשני הסרטים הסוגרים בסדרת סרטי "הנוקמים", שיצאו בשנים 2026 ו-2027.

==קישורים חיצוניים==

* 
* Campbell Clark, [http://lrmonline.com/news/venom-is-a-part-of-thvenom-is-a-part-of-the-marvel-cinematic-universe-after-alle-mcu-after-all Venom Is A Part Of The Marvel Cinematic Universe After All], LRMonline Geek Culture News, 18/6/2017

==הערות שוליים ==

*
קטגוריה:סרטי פעולה אמריקאיים
קטגוריה:ספיידרמן
קטגוריה:זיכיונות: סרטים וסדרות
קטגוריה:סרטי גיבורי-על
קטגוריה:סדרות סרטי מדע בדיוני
קטגוריה:סדרות סרטי פעולה